**KELIO ŽENKLAI SU PAAIŠKINIMAIS**

PĖSČIŲJŲ PERĖJA:



Perėjimo per kelią vieta.

STOVĖJIMO RIBOTĄ LAIKĄ VIETA:


Stovėjimo vieta, kurioje motorinėms transporto priemonėms leidžiama stovėti ne ilgiau, negu nurodyta, išskyrus skiriamuoju ženklu „Neįgalusis“ arba neįgalių asmenų automobilių statymo kortele pažymėtas transporto priemones.

GYVENVIETĖS PRADŽIA:



Gyvenvietės, kurioje galioja eismo tvarką gyvenvietėse nustatantys šių taisyklių reikalavimai, pavadinimas ir pradžia.

GYVENAMOJI ZONA:


Už ženklo esančioje teritorijoje galioja šių taisyklių reikalavimai, nustatantys eismo tvarką gyvenamosiose zonose.

„STOP“ KELIO ŽENKLAS:

Draudžiama važiuoti nesustojus prieš „Stop" liniją, o jeigu jos nėra - prieš kertamos važiuojamosios dalies kraštą. Vairuotojas privalo duoti kelią transporto priemonėms, važiuojančioms kertamu keliu.

PAGRINDINIS KELIAS:


Kelias, kuriame suteikta pirmenybė važiuoti per nereguliuojamas sankryžas.

RIBOTAS GREITIS:


Draudžiama važiuoti greičiau (km/h), negu nurodyta ženkle.

ĮVAŽIUOTI DRAUDŽIAMA:


Draudžiama įvažiuoti visoms transporto priemonėms, išskyrus maršrutinį transportą.

DVIRAČIŲ TAKAS:

Leidžiama važiuoti tik dviračiais. Eiti pėstiesiems draudžiama.

TAKSI STOTELĖ:

Lengvųjų automobilių taksi stovėjimo vieta.